Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 241

2. A műveltségterület tanításának céljai A tanulási-tanítási folyamat középpontjában a személyiségfejlesztés, a felelős állampolgári magatartás és a szakmatanulás elkezdéséhez szükséges alap- és kulcskompetenciák fejlesztése áll. Alapvető pedagógiai célunk egy olyan nyitott fejlesztési környezet megteremtése, amely kedvező lehetőséget biztosít a tanulók motiválásához, sikerélményeinek megszerzéséhez, a tanulási folyamatba való aktív bekapcsolódásához. – Korszerű műveltség közvetítése: történelmi és társadalmi jelenségek (valamely mai jelenség) átfogó ismeretének elsajátítása, mely tovább bontható, a NAT-ban meghatározott főbb tartalmi elemek alapján – Helyi hagyományok; természeti értékek; egy-egy történelmi téma mélységelvű tanulmányozása; a magyar állam és a magyar nép történetének fontosabb fordulópontjai; a magyar állam és a magyar nép kiemelkedő alakjai; az európai történelem jelentősebb állomásai; egy Európán kívüli civilizáció megismerése; ismeretek a határon túli magyarok történetéről; ismeretek a magyarországi nemzeti és etnikai kisebbségek történetéről; ismeretek a magyarországi zsidóság történetéről; ismeretek a 20. századi hatalmi- és érdekkonfliktusokról; néhány jelentős történelmi személyiség átfogó pályaképe; ismeretek a szűkös erőforrásokkal való gazdálkodásról; ismeretek a globális problémákról; ismeretek Magyarország és az EU kapcsolatáról; ismeretek napjaink nemzetközi konfliktusairól – A tartalmak kidolgozásánál a korábbi ismeretek elmélyítését, az ismeretek, tapasztalatok rendszerezését, önálló vélemény kialakítását, az alapismeretek hiánypótlását tekintettük elsődlegesnek 2006/79/II. szám – Összefüggések, globális folyamatok felismerésére való nevelés – Felelős állampolgári magatartás kialakítása – A szakmatanulás megkezdéséhez, valamint az életben való boldoguláshoz nélkülözhetetlen alap- és kulcskompetenciák fejlesztése

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes